**Grunnreglar for nettsida Numedalsmål**

Utgåve mars 2017

1. Føremålet til nettstaden www.numedalsmal.no er å dokumentere, formidle og fremje bruk av og kunnskap om numedalsdialektane.
2. Skriftspråket på sida skal vera nynorsk med unnatak av tekst som viser dialektuttale.
3. Numedal Mållag eig og styrar nettstaden og disponerer fritt alt innhald som vert lagt inn til seinare bruk på nettstaden og i andre medium for ettertida utan vederlag.
4. Ingen må legge inn tekstar, foto, biletkunst, lydfiler eller liknande som kan forståast som åndsverk underlagt opphavsrett med mindre krava i åndsverklova vert oppfylt og styret har fått skriftleg samtykke frå opphavsmannen på vederlagsfri bruk av materialet på nettsida for all framtid.
5. Det skal ikkje leggjast inn materiale på nettsida som kan skade, krenkje eller såre nokon.
6. Brukarnamn og passord er personleg og skal ikkje delast med andre.
7. Styret i Numedal Mållag har ansvar for drifta, men kan velje eit redaksjonsutval for drift, redigering, og skriving. Redaksjonsutvalet er underlagt styret, og styret kan fritt skifte ut medlemmar..
8. Redaksjonsutvalet kan gjerne ha medlemmar som ikkje er med i Numedal Mållag, men fleirtalet bør vera medlemmar.
9. Styret i Numedal Mållag kan oppnemne lokale underredaksjonar/arbeidsgrupper for kvar bygd som skal kvalitetssikre og leggje ut innhald. Det er ikkje naudsynt at desse er medlemmar i Numedal Mållag, men dei må i hovudsak ha svært gode kunnskapar om den lokale dialekten. Styret stend fritt til å bytte ut medlemmar i arbeidsgruppene.
10. Både medlemmar i redaksjonsutvalet, arbeidsgruppene og andre som samlar inn og / eller legg inn ord må forplikte seg på å godta desse grunnreglane og andre reglar som styret lagar for nettsida.

Desse grunnreglane vart vedtekne av styret i Numedal Mållag den 15. oktober 2015. Revidert på styremøtet den 4. juli 2016, og i mars 2017.

Eg har lese reglane over og forpliktar meg til å følgje desse grunnreglane og andre reglar som gjeld for nettsida.

.....................................................................................

Underskrift Dato Stad